**Ministru kabineta noteikumu projekta “Valsts atbalsta piešķiršanas kārtība mazajiem lauksaimniekiem” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Lauksaimniecības un lauku attīstības likuma 5. panta ceturtā daļa.  Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai 68.4. apakšpunkts, kas paredz pilnveidot valsts atbalstu lauksaimniekiem, lai nodrošinātu vienlīdzīgākus konkurences apstākļus ar citām ES dalībvalstīm. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekta (turpmāk – noteikumu projekts) mērķis ir noteikt kārtību valsts atbalsta piešķiršanai mazajiem lauksaimniekiem (turpmāk – atbalsts).  Atbalsta mērķis ir stiprināt mazo lauksaimniecības ražotāju saimniecību dzīvotspēju, sniedzot ienākumu atbalstu vienreizēja maksājuma veidā.  Atbalsts mazajiem ražojošajiem lauksaimniekiem arī paredzams, gan lai veicinātu iespējas strādāt lauksaimniecības nozarē un motivētu lauksaimniekus integrēties tirgū, jo to apgrūtina šo lauksaimnieku salīdzinoši mazais ekonomiskais mērogs, gan lai stiprinātu to dzīvotspēju un sekmētu Latvijas reģionu apdzīvotības saglabāšanos un ainavu sakoptību.  Ņemot vērā ierobežoto valsts budžeta finansējumu, 2021. gadā atbalstam novirzīts finansējums trīs miljonu *euro* apmērā. Atbalsta mērķauditorija ir mazie lauksaimnieki, t.i., tie ražotāji, kuru deklarētā dzīvesvietas vai juridiskā adrese ir reģistrēta Latvijā ārpus valsts pilsētām, kuru vienotā platības maksājumam vai mazo lauksaimnieku atbalsta shēmas maksājumam deklarētais hektāru skaits nepārsniedz septiņus hektārus un kuru tiešo maksājumu atbalstam noteiktā platība ir vismaz 0,3 ha vai kuru īpašumā ir lauksaimniecības dzīvnieki (vidēji vismaz viena nosacītā liellopu vienība), un kuru ES tiešo maksājumu kopējā apstiprinātā summa 2020. gadā ir vismaz 100*euro*, bet ne vairāk par 1200 *euro.*  Tiešo maksājumu atbalsta slieksnis 1200 *euro* apmērā noteikts, lai to saskaņotu ar Eiropas Parlamenta un Padomes 2013. gada 17. decembra Regulas Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009, 63. pantā noteikto mazo lauksaimnieku maksimālā atbalsta slieksni 1250 *euro.*  Atbalstu ierosināts noteikt 40% apmērā no lauksaimniekam aprēķinātā ES tiešo maksājumu atbalsta par 2020. gadu, nodrošinot proporcionalitāti ar ES tiešo maksājumu atbalstu, kas piešķirts par saimniecību vai par lauksaimniecības zemes hektāru, kuru izmanto lauksaimnieciskajai darbībai. Turklāt papildus nosakāms, ka atbalsts nepārsniedz starpību starp ES tiešo maksājumu summu un 1250 *euro,* lai novērstu tirgus kropļojumus un nodrošinātu taisnīgu attieksmi pret ražotājiem, kas saņem 1250 *euro* vai lielāku tiešo maksājumu atbalsta summu un nekvalificējas atbalstam noteiktā 1200 *euro* sliekšņa dēļ. Atbalsts būs par saimniecību un vienai saimniecībai tiks piešķirts robežās no 52 līdz 351 *euro*.  Lauku atbalsta dienests (turpmāk – LAD) informāciju par lauksaimnieka deklarēto dzīvesvietas adresi iegūs no Pilsonības un migrācijas lietu pārvaldes, bet informāciju par lauksaimnieka juridisko adresi – no Uzņēmumu reģistra.  Lai Pilsonības un migrācijas lietu pārvaldei un Uzņēmumu reģistram būtu iespēja sniegt LAD nepieciešamo informāciju, LAD informāciju pieprasīs elektroniskā veidā, kas noformēti teksta failā vai CSV (*Comma Separated Values*) failā.  Lauksaimniekiem 2021. gadā atbalsts tiks piešķirts, pamatojoties uz 2020. gadā iesniegtā vienotā iesnieguma datiem, un netiks pieprasīts iesniegt atsevišķu atbalsta pieteikuma iesniegumu, lai lauksaimniekiem mazinātu administratīvo slogu, kas saistīts ar iesnieguma iesniegšanu, kā arī samazinātu administratīvo slogu LAD saistībā ar atbalsta saņemšanas nosacījumu pārbaudi.  Atbalsts tiks piešķirts saskaņā ar  Eiropas Komisijas 2020. gada 19. marta paziņojumu par pagaidu regulējumu valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (turpmāk – Komisijas paziņojums).  Sīkajam (mikro) vai mazajam uzņēmumam atbalstu var piešķirt, ja tas atbalsta piešķiršanas brīdī ir nonācis finanšu grūtībās un 2019. gada 31. decembrī bija nonācis finanšu grūtībās, atbilstoši Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 18. punktam ar nosacījumu, ka tam netiek īstenots tiesiskās aizsardzības process vai pasludināts maksātnespējas process, tas nav saņēmuši glābšanas atbalstu vai pārstrukturēšanas atbalstu Eiropas Komisijas paziņojuma"Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai" (Eiropas Savienības Oficiālais Vēstnesis, 2014. gada 31. jūlijs, Nr. C249/1) izpratnē. Minētie uzņēmumi, kas ir saņēmuši glābšanas atbalstu, var saņemt atbalstu saskaņā ar šiem noteikumiem, ja tie līdz atbalsta piešķiršanas brīdim ir atmaksājuši aizdevumu vai atsaukuši garantiju, bet uzņēmumi, kas ir saņēmuši pārstrukturēšanas atbalstu, atbalstu var saņemt saskaņā ar šiem noteikumiem, ja tā piešķiršanas brīdī uz tiem vairs neattiecas pārstrukturēšanas plāns.  Covid-19 izplatības radītā ietekme ekonomikā ir negatīvi ietekmējusi arī mazo lauksaimnieku ekonomisko dzīvotspēju. Kopš vīrusa izplatības sākuma lauksaimniecības produktu pārdošanas cenas un iespējas, kā arī ražotāju ieņēmumus negatīvi ir ietekmējis produktu pieprasījuma samazinājums cilvēku pārvietošanās, ēdināšanas pakalpojumu un ielu tiešās tirdzniecības ierobežojumu dēļ.  Noteikumu projekts paredz atzīt par spēku zaudējušiem Ministru kabineta 2020. gada 17. marta noteikumus Nr. 143 “Valsts atbalsta piešķiršanas kārtība mazajiem lauksaimniekiem”. Saskaņā ar šiem noteikumiem piešķirtais atbalsts ir izmaksāts līdz 2020. gada 1. decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aptuveni 13,9 tūkst. pretendentu. Ar noteikumu projektu netiks pārkāpts tiesiskās paļāvības princips, jo lauksaimnieka tiesības netiek ierobežotas. |
| 2. | Tiesiskā regulējuma ietekme uz tautsaimniecību un administratīvo slogu | Informācijas uzglabāšanas prasība neveidos papildu administratīvo slogu, jo LAD jau tagad uzglabā informāciju par katru atbalsta pretendentu. |
| 3. | Administratīvo izmaksu monetārs novērtējums | Administratīvais slogs naudas izteiksmē mērķgrupai, ko veido fiziskas personas, gada laikā nepārsniegs 200 *euro* un mērķgrupai, ko veido juridiskas personas, gada laikā nepārsniegs 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 000 000 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 000 000 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 3 000 000 | 0 | 0 | 0 | 0 | 0 | 0 |
| 2.1. valsts pamatbudžets | 3 000 000 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 |  | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2021. gadā kopējie izdevumi – valsts atbalsts 3 000 000 *euro* apmērā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. | | | | | | |
| 8. Cita informācija | 2021. gadā plānots izmaksāt atbalstu 3 000 000 *euro* apmērā no Zemkopības ministrijas budžeta apakšprogrammas 21.01.00 “Valsts atbalsts lauksaimniecībai un lauku attīstībai”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts ir sagatavots, pamatojoties uz:  1) Regulu Nr. 702/2014;  2) Komisijas 2004. gada 21. aprīļa Regulu (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004). |
| 2. | Citas starptautiskās saistības | Nav. |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Ar noteikumu projektu tiek ieviestas šādu Eiropas Savienības tiesību aktu prasības:  1) no Regulas Nr. 702/2014;  2) no Komisijas paziņojuma;  3) no Regulas Nr. 794/2004. | | | |
| A | B | C | | D |
| Regulas Nr. 702/2014 1. pielikums | 2. punkts | Ieviests pilnībā. | | Neparedz stingrākas prasības kā ES tiesību normas. |
| Regulas Nr. 702/2014 2. panta 14. punkts | 3. punkts | Ieviests pilnībā. | | Neparedz stingrākas prasības kā ES tiesību normas. |
| Komisijas paziņojuma 22. punkta “b” apakšpunkts | 4. punkts | Ieviests pilnībā. | | Neparedz stingrākas prasības kā ES tiesību normas. |
| Regulas Nr. 702/2014 9. panta 2. punkta "c" apakšpunkts un 4. punkts | 9.1. apakšpunkts | Ieviests pilnībā. | | Neparedz stingrākas prasības kā ES tiesību normas. |
| Regulas Nr. 794/2004 10. un 11.pants | 10. punkts | Ieviests pilnībā. | | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts atbilst Komisijas paziņojuma 3.1. sadaļai. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Ministru kabineta noteikumu projekts sagatavots, ievērojot Eiropas Savienības normatīvajos aktos un Līgumā par Eiropas Savienības darbību (turpmāk – LESD) noteiktās prasības.  Eiropas Komisijas 2020. gada 19. marta paziņojums "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863).  Noteikumu projektā paredzētais atbalsts tiks īstenots saskaņā ar Eiropas Komisijas lēmumu Nr. SA.62195 (2021/N) “Valsts atbalsta pasākums mazajiem lauksaimniekiem”, kas ir spēkā līdz 2021. gada 31. decembrim. | | | |
| Cita informācija | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. | | | |
| A | B | | C | |
| - | - | | - | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts bija publicēts Zemkopības ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Noteikumu projekts no 04.02.2021. līdz 18.02.2021. tika ievietots Zemkopības ministrijas tīmekļvietnē http://www.zm.gov.lv un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”.  Tādējādi sabiedrības pārstāvjiem bija iespēja līdzdarboties noteikumu projekta izstrādē, rakstveidā sniedzot viedokļus par projektu. Tāpat sabiedrības pārstāvji varēja sniegt viedokļus par noteikumu projektu pēc tā izsludināšanas Valsts sekretāru sanāksmē. |
| 3. | Sabiedrības līdzdalības rezultāti | Visi sniegtie priekšlikumi tika izvērtēti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija, LAD |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jaunas institūcijas netiks izveidotas, un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav. |

Zemkopības ministrs K. Gerhards

Dimanta 67027237

Elina.Dimanta@zm.gov.lv